हिंगोलीतील पवार कुटुंबातल्या कोमलची हृदयद्रावक कहाणी

हिंगोलीचं पवार कुटुंबही गेल्या तीन वर्षांपासून कुटुंबातल्या गमावलेल्या चौघांना न्याय मिळवून देण्यासाठी धडपडत आहेत. याप्रकरणी आरोपी मोकाट आहेत आणि पवार कुटुंबीय न्यायाच्या प्रतीक्षेत. हे प्रकरण न्यायप्रविष्ट असल्याचं पोलिसांनी सांगितलं आहे.

अहमदनगरच्या कोपर्डी घटनेनंतर राज्यातल्या महिलांच्या सुरक्षेचा प्रश्न ऐरणीवर आला. कोपर्डीच्या पीडित बालिकेवर झालेल्या अत्याचाराविरुद्ध अनेक आंदोलनं झाली. त्यामुळेच हे प्रकरण जलदगती न्यायालयात गेलं, आरोपींवरचे गुन्हे सिद्ध झाले आणि न्यायालयानं त्यांना फाशीची शिक्षाही सुनावली.

आपल्या मुलाबाळांना गमावल्याचं दु:ख कधीच भरून निघत नाही. पण किमान दोषींना शिक्षा झाल्यानं त्यांच्यात न्याय मिळाल्याची भावना तरी आहे. पण कित्येक पीडित आणि त्यांचे कुटुंबीय आजही न्यायाच्या प्रतीक्षेत आहेत न्यायालयाच्या पायऱ्या आपल्या अश्रूंनी झिजवत आहेत.

गायरान जमीन कसून पवार कुटुंबीय गुजराण करतात.

शहरी झगमगाटापासून 15 किलोमीटर दूर हिंगोली जिल्ह्यातलं जोडतळ हे छोटंसं गाव. इथली लोकसंख्या जेमतेम हजार आहे. आणि याच गावात फासेपारधी समाजाचं प्रतिनिधित्व करणारं पवार हे एकमेव कुटुंब.

सुंदरसिंग पवार या कुटुंबात कर्ते पुरुष होते. चार मुली, दोन मुलं आणि पत्नी मंगलबाई यांच्यासह सुंदरसिंग गावाजवळच्या गायरान (गाईंना चरण्यासाठी अलिखितपणे वापरली जाणारी जमीन) जमिनीवरच त्यांचा उदरनिर्वाह चालायचा.

12 जून 2014च्या रात्री या कुटुंबातल्या तीन तरुण मुली आणि त्यांच्या वडिलांचा खून झाला. संपूर्ण जिल्हा हादरवून सोडणाऱ्या या भीषण हत्याकांडामागे ज्यांचा हात होता, ते अद्यापही मोकाट आहेत. 

आता या कुटुंबीयांपैकी आई, दोन मुलं आणि एक मुलगी हयात आहे. 

मंगलबाईंना न्यायाची प्रतीक्षा आहे.

मंगलबाई पवार यांच्यानुसार गायरान जमीन कसत असल्यानं गावकरी पवार कुटुंबीयांचा राग करायचे. पारधी समाजापासून धोका होऊ शकतो, अशी भीती गावकऱ्यांच्या मनात आहे.

यातूनच गावकरी आणि पवार कुटुंबीयांमध्ये वाद व्हायचे. या वादाचं पर्यवसन वैयक्तिक भांडणात झालं, आणि मग सुंदरसिंग यांची धाकटी मुलगी कोमल या संघर्षाची पहिली बळी ठरली.

19 जानेवारी 2014ला 14 वर्षांच्या कोमलचा विनयभंग करण्यात आला. पवार कुटुंबीयांनी गावातल्याच संदीप कराले, मारुती जाधव आणि लखन जाधव यांच्याविरुद्ध बासंबा पोलीस ठाण्यात तक्रार दाखल केली. पण... \n\nवरील लेखासाठी मला एक चांगले शीर्षक द्या.
पाहा व्हीडिओ – हिंगोली : पवार कुटुंबातल्या चौघांना मारणारे तीन वर्षांनंतरही मोकाट!